18 мая 2012 г. у чарговы раз Нацыянальны гістарычны музей Рэспублікі Беларусь адчыніць свае дзверы ў вячэрні час. З 18.00 да 23.00 гадзін можна будзе не толькі агледзець экспазіцыю музея, але і прыняць удзел у розных забаўках і пацехах. У 2012 г. спаўняецца 45 год з моманту адкрыцця першай экспазіцыі музея (2 лістапада 1967 г.), у сувязі з гэтай датай Нацыянальны гістарычны музей прапануе сваім наведвальнікам далучыцца да міжнароднай акцыі “Ноч музеяў” абсалютна бясплатна, як і ў большасці музеяў Еўропы.